ความเดิมตอนที่แล้ว
- แจ็ก - เฟธ
- มีอะไรเหรอ - เรื่องส่วนตัวน่ะ
- แกร์ริสันสมควรโดนขังแล้ว - การเป็นตำรวจของผมมันจบแล้ว
- เกิดอะไรขึ้น - สายโลหะมันขาดน่ะ
เพลารถขนสินค้าหัก
ตอนแรกคุณโคลเตอร์ก็บาดเจ็บ แล้วยังมีเรื่องนี้อีก
ฉันว่าคุณฝืนตัวเองมากเกินไปแล้ว ลี
คุณไม่เห็นต้องรีบกลับไปทำงานเลย
คุณต้องการเวลาฟื้นตัวนะ
โรสแมรี่ แค่เท้าผมโดนบาด ผมไม่ได้เป็นโรคร้ายแรง
ก็ใช่ แต่คนเราก็ต้องระวังไว้ก่อน
แต่ผมมีงานต้องทำ เยอะเลยล่ะ
- งั้นสัญญากับฉันว่าจะไม่หักโหม - ผมให้สัญญา
- ฉันจะกลับมาดูคุณอีกที - ผมรู้ว่าคุณมาแน่
- อย่าทำงานมากเกินไปล่ะ - ไม่หรอกน่า
และก็อยู่ห่างๆ แบบร่างนั่นด้วย
ผมบอกแล้วไง ผมไม่ได้ป่วย
ก็ขอให้เป็นแบบนั้นนะคะ ตกลงไหม
ไปเถอะ
ให้ตายสิ
เวด บอกข่าวดีๆ กับผมที
ผมก็อยากนะ แต่เราเสียสัญญาไปอีกหนึ่งแล้ว
ฉบับที่สองในสามวันเลยนะ
เราขนของตามกำหนดไม่ได้แน่ ถ้ารถขนสินค้าใช้ไม่ได้ถึงสามคัน
- แถมเลื่อยพังไปหนึ่ง - ต้องใช้เวลาซ่อมนานแค่ไหน
ผมให้คนสองคนซ่อมมัน น่าจะใช้เวลาทั้งสัปดาห์
งั้นจัดคนหกคนไปช่วยกันซ่อม
เพราะเราต้องแก้ไขปัญหานี้โดยเร็ว
เข้ามาได้
- เหมือนในนี้มีพายุหิมะเลย - แจ็ก มันน่าหงุดหงิดจัง
ฉันอยากเขียนกี่ยวกับโฮป วัลเลย์
อยากแบ่งปันเรื่องราวชีวิตฉันที่นี่ กับคนทั้งโลก
แต่ฉันยังเขียนบรรทัดแรกไม่ได้เลย
บางครั้งคุณมีแรงบันดาลใจ แต่บางครั้งก็ไม่มี
- แรงบันดาลใจของฉันคงไปเที่ยวอยู่ - มันกลับมาแล้วล่ะ
ผมสั่งมันให้คุณจากเมอร์แคนไทล์ สัปดาห์ที่แล้ว
ฉันเปิดนะคะ
แจ็ก มันยอดเยี่ยมมาก
ผมรู้ว่ามันมีความหมายกับคุณมาก
ขอบคุณมากค่ะ
ลองใช้ดูสิ
(คุณคือแรงบันดาลใจของฉัน)
เอาล่ะ ทุกคน
ก่อนที่เราจะเริ่ม
ฉันอยากแนะนำให้ทุกคนรู้จัก แฮตตี้ เฟอร์กูสัน
เธอเพิ่งย้ายมาจากแฮร์มิลตัน
- คุณก็มาจากที่นั่นใช่ไหมครับ - ใช่จ้ะ มันไกลจากที่นี่มากด้วย
ฉะนั้นฉันอยากให้ทุกคน ต้อนรับเธออย่างอบอุ่น
- สวัสดี แฮตตี้ - ดีมากจ้ะ
เอาล่ะทุกคน หยิบหนังสือเลขคณิตขึ้นมา
แล้วเปิดไปหน้าสิบ
แฮตตี้ เรามีหนังสือไม่พอ เธอแบ่งกันดูกับแอนนานะจ้ะ
เรามีหนังสือของตัวเอง ที่โรงเรียนในแฮร์มิลตัน
ฉันจะให้เธอทันทีที่ฉันหาได้นะ
หนูไม่อยากนั่งกับเธอ
ฉันจัดที่นั่งให้แล้ว ยังไงเธอก็ต้องนั่งจ้ะ
วันนี้เราจะทบทวนตารางสูตรคูณกัน
- ฉันชอบชุดของเธอจัง - แค่ฉันนั่งตรงนี้
ไม่ได้แปลว่าเราเป็นเพื่อนกัน
ฉันกำลังคิดถึงเค้กช็อกโกแลต
ฟลอเรนซ์ อย่าให้มันต้องวุ่นวายเลย
เธอก็รู้จักฉันดี ฉันชอบวุ่นวาย
- อรุณสวัสดิ์สาวๆ - อรุณสวัสดิ์
ผมได้ยินมาว่าคนบางคนจะมีวันเกิด
ฉันรู้ว่ามันยากที่จะเชื่อ แต่ฉันไม่ได้พูดนะ สาบานได้
แล้วคุณรู้ได้ยังไง
ผมเป็นนักสืบนะ
และจากการสืบสวน ทำให้ผมสรุปได้ว่า
คนๆ นั้นก็อาจไม่มีแผนอะไร ในวันเกิดด้วย
ฉันไม่มีค่ะ แต่ฟลอเรนซ์เพิ่งชวนฉัน
ไปทานกลางวัน แต่มื้อเย็นเธอยังว่าง
และฉันก็ไปชอปปิงสายแล้ว ฉันต้องไปล่ะ
สวัสดี
- งั้นดินเนอร์วันเกิดนะครับ - ยินดีค่ะ
ผมรู้จักคาเฟ่ดีๆ แห่งหนึ่ง
และก็เชฟฝีมือดีที่ทำอาหาร แค่ในโอกาสพิเศษ
เขาเป็นใครคะ
อาหารโปรดคุณคืออะไรครับ
- ฉันชอบเซอร์ไพรส์ค่ะ - เรื่องเซอร์ไพรส์ผมถนัดเลยล่ะ
- งั้นวันพฤหัสหนึ่งทุ่มเป็นไง - แล้วเจอกันค่ะ
นี่ชุดสุดท้ายแล้ว
ฉันน่าจะมีแอปเปิลไว้ส่งพรุ่งนี้
และจะอบขนมปังด้วย
คุณใจดีมากๆ เลย
มันยากสำหรับผู้คนในหุบเขา ในการอพยพมาที่นี่และทิ้ง
ทุกอย่างที่พวกเขารู้จัก
ฟังดูเหมือนคุณพูดจากประสบการณ์
โนอาห์กับฉันย้ายมาทางตะวันตก เพื่อชีวิตที่ดีกว่า
แต่มันก็ใช้เวลาสักพัก
ฉันจำได้ว่าความหิวมันเป็นยังไง
ฉะนั้นถ้ามีอะไรที่ฉันช่วยได้ ก็บอกได้เลย
คุณได้ทำมามากแล้วล่ะ จริงๆ
คุณก็เหมือนกัน
คุณไปที่นั่นทุกวันเป็นอาทิตย์
สิ่งที่ดีที่สุดในงานของผม ก็คือได้ช่วยเหลือคน
- แล้วเรื่องแย่ที่สุดล่ะ - ก็พลาดมื้อเช้าวันอาทิตย์ที่คาเฟ่ของคุณไง
ฉันเปิดให้เช้าขึ้นได้นะ
ไม่เป็นไร แค่นี้คุณก็งานล้นมื้อแล้ว
การทำอาหารให้คุณไม่ใช่งานหรอกค่ะ
ผมต้องไปแล้วล่ะ
รู้อะไรไหม คลาร่าดูแลช่วงเที่ยงได้
ฉันจะไปกับคุณ
- เยี่ยมเลย เผื่อจะช่วยอะไรได้ - ใช่ มันจะดีกับพวกเรา
เหมือนเป็นการเริ่มต้นใหม่ หลังจากทุกเรื่องที่เกิดขึ้น
ผมเข้าใจว่าคุณหมายถึงอะไร
แต่อย่าคิดว่าคุณจะรอดตัวนะ ผมยังอยากแก้มือ ปาลูกดอกกับคุณอยู่
โอ้ คุณนี่ชอบทำเรื่องยากๆ สินะ
- ผมไปรอคุณข้างนอกนะ - ค่ะ
หยุดงานตอนบ่ายเหรอ
ค่ะ ฉันจะไปช่วยผู้คนที่ย้ายมา
- แต่คลาร่าอยู่ที่นี่ - ผมมั่นใจว่าเธอจัดการได้
- คุณต้องการอะไรหรือเปล่าคะ - จริงๆ ก็มีนะ
ผมอยากขออนุญาตคุณให้ปิดร้าน เร็วขึ้นหนึ่งชั่วโมงวันพฤหัสนี้
ฉันถามได้ไหมคะว่าทำไม
มันเป็นวันเกิดของดอตตี้ แรมซีย์ ผมอยากทำมื้อเย็นให้เธอทาน
เป็นความคิดที่น่ารักมากค่ะ
- งั้นคุณยอมให้ปิดใช่ไหม - ค่ะ ฉันว่าเธอต้องชอบแน่ๆ
- เธอเป็นแค่เพื่อนน่ะ - ค่ะใช่ก็ใช่
มีวิธีลัดในการจำตารางสูตรคูณ
ใครบอกได้บ้างว่าคืออะไร
ครูแทตเชอร์ ไมลส์ขโมยหนังสือหนู
ไมลส์ คืนหนังสือเอมิลี่ไป
ได้เวลาพักหรือยังครับ
งั้นพักแป๊บเดียวนะจ๊ะ
- ถึงตาฉันเล่นลูกบอลนะ - ไม่ใช่ ตาฉันต่างหาก
เด็กๆ เล่นด้วยกันเถอะ
- เธอไม่อยากเล่นตั้งเตกับเราเหรอ - ฉันไม่เล่นตั้งเต
เพื่อนสนิทฉัน เจนนี่กับฉัน เราเล่นโครเกต์กัน
ตั้งเตสนุกนะ
- ก็บอกไม่อยากเล่นไง - ลอร่า เกิดอะไรขึ้นตรงนี้
เราแค่ถามว่าเธออยากเล่นตั้งเตกับเราไหม
- ตั้งเตน่ะงี่เง่า - เธอนั่นแหละงี่เง่า
เอาล่ะ พอกันที
ทุกคนกลับเข้ามา นั่งที่ของตัวเอง
ครูรู้สึกผิดหวังกับวิธีที่ทุกคน ปฏิบัติต่อกันวันนี้อย่างมาก
- ก็เธอเริ่มก่อน - ไม่สำคัญหรอกว่าใครจะเริ่มก่อน
สิ่งสำคัญคือเราต้องเรียนรู้
ที่จะปฏิบัติต่อผู้อื่นด้วยความเอื้อเฟื้อ ในห้องเรียนนี้
งั้นวันนี้จะเป็นวันแรกของ
สัปดาห์แห่งความเอื้อเฟื้อ
สัปดาห์แห่งความเอื้อเฟื้อคืออะไรครับ
การบ้านของทุกวันในสัปดาห์นี้
ทุกคนจะต้องทำสิ่งเอื้อเฟื้อต่อผู้อื่น
แต่ต้องไม่ใช่กับเพื่อนสนิทนะ ต้องเป็นคนอื่น
- อย่างเช่นใครคะ - ใครบางคนที่เราไม่ค่อยนึกถึง
และพวกเธอต้องเลือก
- เราต้องทำด้วยเหรอครับ - ใช่ เราต้องทำ
เพราะเราเป็นชุมชน ถึงเวลาที่เราเริ่มทำให้ถูกต้องซะที
ของเหล่านี้มาในเวลาที่เหมาะที่สุดเลยครับ
การหางานมันยากกว่าที่เราคิดไว้
ผมได้ข่าวว่าพวกทำทางรถไฟรับจ้างคนอยู่
ก็พักหนึ่งก่อนหน้านี้ ตอนนี้ไม่แล้ว
มีคนได้งานที่โรงเลื่อย แต่ก็ยังไม่เพียงพอกับทุกคน
- เราจะทำทุกอย่างที่เราพอจะช่วยได้ - ขอบคุณครับ
เขาเป็นอะไรคะ
เขาไม่หยุดร้องเลยค่ะ
- เขาชื่ออะไรคะ - โอลิเวอร์
สวัสดีจ้ะ โอลิเวอร์
- เขามีไข้มานานแค่ไหนแล้ว - ก็สองสามวันค่ะ
- มีพยาบาลในเมืองที่น่าจะช่วยได้ - โอ ฉันจ่ายค่ารักษาไม่ไหวหรอกค่ะ
- อย่ากังวลไปเลยครับ - คุณเป็นส่วนหนึ่งของโฮป แวลเลย์แล้ว
เราจะดูแลกันและกัน
โอ๋ๆ โอลิเวอร์ ไม่เป็นไรนะ
- คุณอยากคุยกับฉันเหรอ - ใช่
ผมได้คุยกับท่านนายกฯกาวเวน
เขาบอกว่าคุณปฏิเสธข้อเสนอ ให้ดูแลศูนย์พยาบาลที่นี่
ใช่ค่ะ
คุณไม่ชอบทำงานที่โฮป แวลเลย์เหรอ
- ฉันชอบนะ - งั้นผมถามได้ไหมว่าทำไมปฏิเสธ
ฉันได้คุยกับคู่หมั้นฉัน
เขาบอกให้ฉันกลับยูเนี่ยน ซิตี้ทันที
- ทุกอย่างเรียบร้อยดีไหม - ค่ะ ทุกอย่างเรียบร้อยดี
ฉันบอกเขาว่าฉันจะไปทันที ที่งานของฉันเสร็จ
ฉันบอกว่าฉันจะช่วยจัดตั้งศูนย์พยาบาลก่อน ให้มันเรียบร้อยเปิดให้บริการได้
- แต่เขามีปัญหาเหรอ - ก็คงอย่างนั้น
เขาจะมาที่นี่วันพรุ่งนี้ เพื่อพาฉันกลับบ้าน
- แล้วคุณรู้สึกยังไง - ไม่รู้สิ
ฉันรักปีเตอร์นะ ฉันอยากให้เขามีความสุข
แต่การอยู่ที่นี่ และสร้างความแตกต่างให้กับผู้คน
มันทำให้ฉันรู้สึกมีค่า
ถ้าจะให้พูดตามตรง ฉันไม่รู้ว่าจะทำยังไงดี
ฉันเอาอาหารเย็นมาให้
- ขอโทษที ฉันไม่ได้ตั้งใจมาขัดจังหวะ - ไม่เป็นไรค่ะ ฉันจะไปอยู่แล้ว
เฟธ คุยกับปีเตอร์อีกครั้ง บอกเขาว่าคุณรู้สึกยังไง
ฉันรู้สึกเหมือนฉันมาขัดจังหวะเลย
เธอปฏิเสธข้อเสนอ การดูแลศูนย์พยาบาลน่ะ
กลายเป็นว่าเธอกับคู่หมั้น มีปัญหากันนิดหน่อย
- แล้วเธอมาหาคุณเพื่อให้ช่วยแก้ไข - ใช่
- ผมเป็นเพื่อนเธอ - ฉันรู้
แต่ไม่ได้หมายความว่าฉันต้องชอบนี่
งั้นผมก็ไม่แน่ใจเหมือนกัน ว่าผมรู้สึกยังไงที่เวด แบร์เร็ต
มาอยู่ข้างบ้านคุณ
เขาก็มีเสน่ห์ดี
งั้นผมจะแข่งกับเขาได้ยังไง
คุณก็ลองดูสิ
โอเค
งั้นหลังมื้อค่ำ ผมจะพาคุณ
ไปเดินเล่นรอบทะเลสาบแบบโรแมนติก มีแค่ผมกับคุณ
- อากาศค่อนข้างเย็นสำหรับการเดินนะ - ไม่ต้องห่วง ผมจะทำให้คุณอุ่นตลอดเวลา
- การแข่งขันแบบนี้ผมสู้ได้ไหม - คุณชนะเลยค่ะ
- เขาไม่ร้องไห้แล้ว - เรียบร้อยแล้วค่ะ
เขาติดเชื้อในหูนิดหน่อย แต่เพราะเราตรวจเจอได้เร็ว
- เดี๋ยวก็หายค่ะ - ขอบคุณคุณทั้งสองคนมากเลย
แต่ฉันอยากให้มีคนพาพวกคุณ เข้าเมืองในตอนเช้า
เพื่อไปตรวจให้แน่ใจ ว่าไม่มีอาการแทรกซ้อน
ฉันไม่อยากจะรบกวนอีกค่ะ
มันไม่ได้รบกวนอะไรเลย อีดิธ
ฉันไม่รู้จะขอบคุณคุณยังไงเลย
- พร้อมจะไปหรือยัง - พรุ่งนี้เจอกันนะคะ
(อบิเกล คาเฟ่)
เคเลบทำฉันประหลาดใจเช้านี้ ด้วยการมาจัดเตียงให้
ฉันเลยเพิ่มคุกกี้มื้อเที่ยงให้เขาไป
มันเป็นเรื่องสำคัญในการสอน ให้เด็กๆ เคารพกันและกัน
มันก็คือการเรียนรู้มารยาท ถ้าคุณถามฉัน
มันยากมากในการสอนเด็กๆ ให้ประพฤติตัวอย่างเหมาะสม
คุณก็พูดไปเถอะ เข้าหูซ้ายทะลุหูขวาตลอด
ฉันคิดว่าฉันมีวิธีแก้ปัญหาเรื่องนี้ ตอนที่ฉันอายุเท่าลูกๆ คุณ
สุภาพสตรีและบุรุษตัวน้อย เรียนรู้มารยาทจากงานเต้นรำ
- นั่นเป็นความคิดที่น่าสนใจ - มันยอดเยี่ยมเลยล่ะ
เด็กหญิงในชุดเดรสแสนสวย และเด็กชายในชุดสูทวันอาทิตย์
ทั้งเรียบร้อยและสง่า และพฤติกรรมที่ดีที่สุด
ปฏิบัติต่อกันด้วยความเคารพ และมารยาทที่ดี
ฉันหวังว่าเราจะทำแบบนั้นที่นี่ได้
เราทำได้ ถ้าโรสแมรี่จะจัดงาน
โอ้ ในเมื่อมันเป็นสัปดาห์แห่งความเอื้อเฟื้อ
และฉันเองก็มีพรสวรรค์ ในการจัดงานอะไรแบบนี้
ไม่มีใครทำได้ดีเท่าคุณแล้วล่ะ
งั้นก็ต้องมีเรียนเต้นรำก่อน เด็กๆ จะได้ฝึกฝน
- พวกเขาอยู่ต่อหลังเลิกเรียนได้ - แล้วค่อยมีงานเต้นรำ
เราต้องมีการตกแต่งสถานที่ อ้อ ต้องมีของว่างด้วย
- ฉันจะอบบราวนี่ - ฉันจะนำพั้นซ์กับคุกกี้มา
ว้าว ยอดเยี่ยมไปเลย ความเอื้อเฟื้อมันติดต่อกันได้ในโฮป แวลเลย์
โชคดีครับ
มีข่าวลือว่าลี โคลเตอร์ กำลังสูญเสียธุรกิจหลายอย่าง
ใช่ ดูเหมือนจะมีเรื่องไม่หยุดเลย
- เคยมีอะไรแบบนี้เกิดขึ้นมาก่อนไหม - ไม่เคย
คุณกำลังคิดในสิ่งที่ผมคิดหรือเปล่า
- มีบางอย่างไม่ชอบมาพากล - ใช่
- แต่หวังว่ามันจะเป็นแค่ช่วงโชคร้ายเท่านั้น - ขอให้เป็นอย่างนั้น
เพราะคนเมืองนี้ต้องอาศัยโรงเลื่อยนั่น
แจ็ก
ฉันอยากให้คุณพบกับคู่หมั้นฉัน ปีเตอร์ ฟิลมอร์
- ปีเตอร์ ยินดีที่รู้จักครับ - คุณตำรวจ
ที่นี่เป็นเมืองเล็กๆ น่ารักดีนะครับ
เราชอบที่นี่ และเราก็ซาบซึ้ง ในความช่วยเหลือของเฟธ
เธอทำหน้าที่ของเธอได้ดีมากๆ
เราหวังว่าเธอจะอยู่ที่นี่ จนกว่าเราจะหาคนแทนเธอได้
ผมเกรงว่าเราต้องกลับบ้านทันที
- ถ้าฉันได้อยู่ต่ออีกซักสองอาทิตย์... - คุณต้องไปวางแผนงานแต่งไม่ใช่เหรอ
- ค่ะ - งั้นก็ไม่มีอะไรต้องพูดแล้ว
ฉันทำได้ทั้งสองอย่าง
การเป็นภรรยาผมคืองานเต็มเวลานะที่รัก
คุณไม่ต้องกังวลเรื่องการทำตัวเป็น ฟลอเรนซ์ ไนติงเกลอีก
- ยินดีที่รู้จักครับ คุณตำรวจ - เช่นกันครับ
เอาล่ะ ก่อนที่จะฟังเรื่องความเอื้อเฟื้อ ที่ทุกคนได้ทำต่อคนอื่น
คุณเลอโวซ์มีเรื่องจะประกาศจ้ะ
สวัสดี เด็กๆ
เนื่องจากนี่เป็นสัปดาห์แห่งความเอื้อเฟื้อ
ฉันเลยอาสาที่จะทำสิ่งที่เอื้อเฟื้อต่อทุกคน
- เราไม่ได้ต้องเล่นละครกันอีกใช่ไหมครับ - โรเบิร์ต
มันอาจจะดีกว่านั้นอีก
ฉันจะจัดงานเต้นรำให้กับทุกคน
มีทั้งการตกแต่ง อาหารเครื่องดื่ม และดนตรี
มันจะเป็นอะไรที่วิเศษมากๆ
เราจะเริ่มฝึกซ้อมกันหลังเลิกเรียน
และเมื่อฉันสอนพวกเธอสำเร็จ พวกเธอจะได้เรียนรู้การประพฤติตัว
เหมือนสุภาพสตรีตัวน้อยที่สมบูรณ์แบบ และสุภาพบุรุษตัวน้อยที่สง่างาม
แล้วเจอกันหลังเลิกเรียนนะจ๊ะ
ที่แฮร์มิลตัน เพื่อนสนิทหนูเจนนี่ กับหนู เราไปงานเต้นรำโคทิลเลี่ยนกันบ่อยๆ
คุณต้องมีวงออเคสตร้าเล่นสดๆ ด้วย
เธอไม่ต้องใช้ออเคสตร้าเล่นสด
เพื่อจะมีช่วงเวลาแสนสนุก กับสร้างมิตรภาพใหม่ๆ หรอกจ้ะ
มันจะไม่เหมือนกัน
เอาล่ะ
ตอนนี้ใครได้ทำอะไรที่เอื้อเฟื้อ
และอยากเล่าให้เพื่อนๆ ฟังบ้าง
หนูล้างจานให้แม่ค่ะ
ดีมากจ้ะ โอปอล มีใครอีกไหม
ผมไปช่วยสกังก์มา อยากดูไหมฮะ
พยาบาลบอกว่าต้องใช้เวลากี่วัน กว่าไหล่คุณจะดีขึ้น
ก็ไม่นานหรอก อาจจะหนึ่งหรือสองอาทิตย์
คุณจะกลับไปทำงานที่เมอร์แคนไทล์ไหม
ผมยังไม่แน่ใจ แต่ที่ผมรู้คือ ผมอยากหาเงินให้ได้เยอะๆ
เพื่อจะได้ซื้อของดีๆ ให้ผู้หญิงของผม
ฉันไม่ใช่ผู้หญิงของคุณ เจสซี่
ตอนนี้ยัง
ฉันเสียใจที่เธอเศร้าเรื่องงานเต้นรำ
อย่ามายุ่งกับฉันได้ไหม
บางครั้งเวลาฉันเศร้า บราวนี่ก็ช่วยให้กำลังใจฉัน
เธออยากอุ้มเขาไหม
ไปให้พ้นนะ
นี่จ้ะ โอปอล
ทำไมหนูไม่พาเขาไปข้างใน และทำความสะอาดเขาล่ะ
- แฮตตี้ เฟอร์กูสัน นั่นหยาบคาบมาก - ก็เธอไม่เลิกยุ่งกับหนู
- เธอแค่พยายามทำดีกับเธอ - หนูเกลียดเธอ
- เธอไม่ได้หมายความอย่างนั้นหรอก - หนูพูดจริง หนูเกลียดทุกคนที่นี่
เธอไม่ได้เกลียดใคร
และเธอต้องอยู่หลังเลิกเรียน และเช็ดกระดานดำ
นี่เป็นชิ้นส่วนของสายเคเบิ้ลที่บาดเท้าคุณ
ดูที่ปลายมันสิ
มันไม่ได้ขาดเพราะว่ามันเก่าหรือเสื่อม มันถูกตัด
คุณจะบอกว่ามันไม่ใช่อุบัติเหตุ
ผมยังไปดูเพลาที่หักในรถขนสินค้าด้วย
มีรอยขูดที่หัวฟันเฟือง
เหมือนมีใครใช้เครื่องมือ ไปทำให้เฟืองมันหลวม
คุณคิดว่านี่ก็ไม่ใช่อุบัติเหตุ
แค่เหตุการณ์น่าสงสัยอันเดียวก็แปลกแล้ว แต่นี่มีตั้งสองเหตุการณ์
ต้องมีบางอย่างไม่ถูกต้องเกิดขึ้น
มีการก่อวินาศกรรมสินะ เยี่ยมไปเลย
หนูเช็ดกระดานเสร็จแล้ว หนูไปได้หรือยัง
ยังจ้ะ ฉันมีเรื่องอยากคุยกับเธอ
ฉันรู้ว่ามันยากในการเริ่มต้น ในโรงเรียนใหม่
แต่ฉันคิดว่ามันจะง่ายขึ้นเยอะ ถ้าเธอพยายามมีเพื่อนบ้าง
หนูไม่ต้องการเพื่อน หนูอยากกลับไปแฮร์มิลตัน
แฮตตี้ ฉันก็รู้สึกเหมือนหนู ตอนที่ฉันมาที่นี่ใหม่ๆ
ฉันไม่มีเพื่อนเลย
แต่ฉันก็ได้เรียนรู้ ว่าคนที่นี่ใจดี
มีเมตตาและช่างเอาใจใส่
เธอแค่ต้องให้โอกาสพวกเขา
และกว่าเธอจะรู้ตัว ที่นี่ก็จะกลายเป็นบ้านของเธอไปแล้ว
ไม่มีทาง แฮร์มิลตันคือบ้านของหนู และเจนนี่คือเพื่อนสนิทของหนู
ฉันมีความคิดแล้ว
ถ้าเธอเขียนจดหมายไปหาเจนนี่ แล้วเชิญเขามาที่นี่ล่ะ
เธอจะได้พาเขาชมโรงเรียนใหม่ และแนะนำให้ทุกคนรู้จัก
- ไม่ดีเหรอจ๊ะ - ไม่ค่ะ
เพราะว่าเธอก็คงเกลียดที่นี่ เหมือนที่หนูเกลียด
แฮตตี้
คิดอะไรอยู่จ๊ะ
ขอโทษที ฉันใจลอยไปหน่อย
เอลิซาเบธ ฉันรู้ว่าการเป็นครู คุณมีเรื่องที่ต้องคิดมากมาย
แต่การทำหน้ามุ่ย มันจะเพิ่มริ้วรอยบนใบหน้านะ
ฉันมั่นใจว่าคุณไม่อยากมีริ้วรอยเพิ่มขึ้น จากที่มีอยู่แล้วหรอก
มันเป็นสัปดาห์ แห่งความเอื้อเฟื้อนะ จำได้ไหม
ความเอื้อเฟื้อไม่ได้แปลว่า เราไม่ควรพูดกันตามจริงนี่
ฉันอยู่ตรงนี้นะ ถ้าคุณต้องการคำแนะนำ
จริงๆ ฉันก็อยากได้เหมือนกัน
ว่ามาสิ
ฉันมีนักเรียนใหม่ที่โรงเรียน
เธอมีปัญหาในการปรับตัว กับการใช้ชีวิตที่นี่
ฉันลองทุกอย่างแล้ว แต่ดูเหมือนฉันจะเข้าถึงเธอไม่ได้
หรือทำให้เธอมีเพื่อนไม่ได้เลย
ถ้าคุณถามฉันนะ ซึ่งคุณถามแล้ว
ต้องทำให้เธอได้รู้จักกับเด็กคนอื่นๆ
จะได้รู้ว่าพวกเขาชอบอะไรเหมือนกัน
เวลาที่เราได้รู้จักใครสักคนจริงๆ
มันจะง่ายขึ้นในการที่เราจะสนิทกัน
- ฟังดูเข้าท่าดี - แน่นอนอยู่แล้ว
ดูอย่างคุณกับฉันเป็นตัวอย่างสิ พอฉันได้รู้จักคุณ
ฉันก็รู้ว่า ภายใต้เปลือกนอกที่เจ้าอารมณ์ของคุณ
ก็มีบุคลิกที่มีเสน่ห์อยู่เหมือนกัน
โห ฉันรู้สึกดีขึ้นเยอะเลย
เห็นไหม มันได้ผล
ฉันดีใจจริงๆ ที่เขาไม่มีไข้แล้ว
เขาจะไม่เป็นไรค่ะ แต่ถ้าเขาเกิดมีไข้ขึ้นมาอีก
คุณต้องให้คุณนายสแตนตัน ตามหมอให้นะคะ
- คุณจะไม่อยู่เหรอคะ - ไม่ค่ะ
ฉันจะต้องเดินทางกลับบ้าน ที่ยูเนี่ยนซิตี้พรุ่งนี้
คุณเป็นนางฟ้าแห่งความเมตตาค่ะ คุณคาร์เตอร์
ใช่แล้ว เราต้องคิดถึงคุณแน่ๆ
ฉันก็คงคิดถึงพวกคุณเหมือนกันค่ะ
เราต้องไปแล้ว
อีดิธ มีอะไรหรือเปล่า
คุณดูมีเรื่องกังวลใจ
เราทราบมาว่าคุณกาวเวนจะขึ้นค่าเช่าที่ดิน
เขาจะไล่เราออกถ้าเราไม่จ่าย
เขาให้เวลาพวกคุณเท่าไร ในการจ่ายค่าเช่าที่เพิ่มขึ้น
นั่นล่ะค่ะ เราต้องจ่ายภายในวันจันทร์
นั่นเป็นเวลาที่น้อยเกินไป
ฉันไม่รู้จริงๆ ว่าเราจะทำยังไงกันดี
เราไม่มีที่จะให้ไป และก็ไม่รู้จะหาเงินทันได้ยังไง
ฉันรู้จักเฮนรี่ กาวเวนเป็นการส่วนตัว ฉันจะไปคุยกับเขาให้
เธอใช้สบู่มากพอแล้วล่ะ โคดี้
มันสกปรกมากเลย สงสัยไปไล่กวดกระรอกมา
อย่างเดียวที่ริปไล่กวดทุกวันนี้ ก็คือชามข้ามมันน่ะแหละ
ทำไมไม่พามันไปข้างนอก แล้วล้างสบู่ให้มันล่ะ
ฉันจะบอกคุณแทตเชอร์ให้ ว่าเธอเอื้อเฟื้อกับเจ้าริป
- ปีเตอร์ - มีอะไรให้ผมช่วยครับ
ผมรู้ว่าเฟธเคารพคุณ ผมเลยอยากคุยกับคุณ
ได้เลยครับ นั่งก่อนสิ
มีเรื่องอะไรหรือครับ
เฟธเป็นคนที่มีความมุ่งมั่นเสมอ
แต่ช่วงหลังๆ นี่ เธอดูจะไม่ค่อยมีเหตุผลเท่าไร
ไม่มีเหตุผลเหรอครับ ยังไงล่ะ
ผมตามใจเธอในเรื่องงานมาตลอด
แต่ตอนนี้มันถึงเวลาที่เราจะแต่งงาน และสร้างครอบครัว
คุณอยากให้ผมบอกเธอ ว่านั่นเป็นความคิดที่ดีเหรอ
จากที่ผมบอกได้ เธอเคารพความเห็นของคุณ
และบางครั้งผู้หญิงก็ต้องให้คนบอก ว่าควรทำยังไง
จริงๆ แล้ว ผมคิดว่าเฟธอยากอยู่เป็นพยาบาลที่นี่
เธอควรจะมีทางเลือกนั้นได้
แต่เธอเลือกจะแต่งงานกับผม
- แล้วทำไมเธอจะทำทั้งสองอย่างไม่ได้ - มันเป็นไปไม่ได้หรอก
ผมรู้สึกว่าเรามีความเห็นไม่ตรงกันเรื่องนี้
งั้นผมไม่รบกวนเวลาคุณแล้ว
ปีเตอร์
คุณแน่ใจเหรอว่าเฟธจะมีความสุข หากต้องเลิกทำสิ่งที่เธอรัก
ผมไม่แน่ใจว่าเธอจะรู้ ว่าอะไรจะทำให้เธอมีความสุข
แล้วคุณรู้
แน่นอนสิ
เธอไม่อยากไปเล่นกับเพื่อนเหรอ
เธออาจจะมีอะไรเหมือนๆ เพื่อนร่วมห้อง มากกว่าที่เธอคิดนะ
ดูอย่างโคดี้สิ เขาก็มาใหม่
เขาไม่มีเพื่อนเลย ตอนเขาเพิ่งมาใหม่ๆ
เพื่อนสนิทเขาก็คือพี่สาว เบ็กกี้
เกิดอะไรขึ้นกับเธอเหรอคะ
เธอไม่สบายน่ะ เธอเลยไปอยู่ยูเนี่ยนซิตี้ รักษาตัวอยู่
แต่เขาก็คิดถึงพี่สาวมาก เหมือนที่เธอคิดถึงเพื่อนของเธอ
- มันไม่เหมือนกัน - ไม่หรอก
เขาไม่ได้จะมาแทนที่เจนนี่ เพื่อนของเธอ
และเขาก็ไม่ได้โตมาในบ้านหลังใหญ่ ในแฮร์มิลตันด้วย
แต่เขาน่าจะอยากมีเพื่อน ให้เขาชื่นชมได้นะ
คนที่จะเป็นเหมือนพี่สาวของเขา
เขาใช้เวลาสักพักในการมีเพื่อน แต่เขาก็ทำได้
และถ้าเธอพยายาม และเธอใจดี เธอก็จะมีเพื่อน
ฟังนะ ฉันก็ยังไม่อยากสรุปอะไร
แต่แจ็กกับบิลกำลังสืบสวน เรื่องอุบัติเหตุ
ที่เราเจอในช่วงที่ผ่านมา
พวกเขาคิดว่ามันเป็นการก่อวินาศกรรม
- วินาศกรรม - แล้วนายล่ะ เวด
นายเคยทำงานหลายแห่ง เคยเจออะไรแบบนี้ไหม
ไม่มีที่ไหนหรอก ที่จะไม่มีคนงานได้รับบาดเจ็บ
เป็นเรื่องที่มาพร้อมอาณาเขต
แต่มันก็บังเอิญไปหน่อยนะ ที่รถขนสินค้าพังพร้อมกัน
แถมเลื่อยก็พังอีก
ใช่ ไมค์พูดมีประเด็น
งั้นเพื่อความปลอดภัย ผมจะเพิ่มระดับการรักษาความปลอดภัย
เป็นความคิดที่ดี
พอดนตรีเริ่มขึ้น
สุภาพบุรุษจะเดินข้ามฝั่ง ไปขอมือสุภาพสตรี
ฉันต้องพูดให้ดังขึ้นไหม
- คุณอาจต้องสาธิตให้ดูก่อน - โอ้ ดีเหมือนกัน
ฉันต้องการอาสาสมัคร
เจอแล้วคนนึง
"ฉันขอ"
ฉันขอเต้นรำกับเธอได้ไหม
ไม่ได้
อะไรนะ เธอปฏิเสธเหรอ
หนูไม่อยากเต้นรำ ไม่ทั้งกับเขาหรือกับใครทั้งนั้น
โคดี้ ฉันจะดีใจมากถ้าเธอ เก็บเพลงแรกไว้เต้นกับฉันวันเสาร์นะ
แฮตตี้ นั่นไม่ใช่วิธีที่เราปฏิบัติในงานเต้นรำ
หรือที่ไหนๆ ก็ตาม
เลิกยุ่งกับหนูซะที
ฟังฉันนะ
ถ้าเธอปฏิบัติกับคนอื่นไม่ดี จะไม่มีใครอยากเป็นเพื่อนเธอนะ
ก็ดี เพราะหนูไม่ต้องการ
คุณกาวเวน เราต้องคุยกับคุณ
จากน้ำเสียงของคุณ
ผมคงไม่ยินดี กับบทสนทนานี้เท่าไรนักสินะ
ก็คงไม่
คุณจะขึ้นค่าเช่าที่ดินของคุณ
แบบฉับพลันแบบนี้ไม่ได้นะ
จริงๆ แล้วผมทำได้
พวกเขาไม่ได้ทำสัญญาเช่า มันเป็นการจับมือตกลงกัน
คุณเป็นคนใจร้ายขนาดที่จะไล่ คนยากจนออกไปเลยเหรอ
หัวใจไม่เกี่ยวอะไรกับการทำธุรกิจนะ คุณนายสแตนตัน
ถ้าคนพวกนั้นจ่ายค่าเช่าไม่ไหว
พวกเขาก็ต้องหลีกทางให้คนที่จ่ายไหว
ไม่เช่นนั้น ผมต้องไล่พวกเขาออก
คงไม่ได้หรอก การขับไล่คน ออกเป็นกระบวนการทางกฎหมาย
คุณอาจจะเป็นนายกฯของโฮป แวลเลย์ แต่คุณไม่ใช่กฎหมาย
ผมต่างหากกฎหมาย
คุณแสดงคำสั่งศาลต่อผมสิ แล้วผมจะบังคับใช้ให้เอง
ฉันรู้ว่าแฮตตี้ไม่ค่อยมีความสุข ตั้งแต่เราย้ายมาที่นี่
แต่ฉันไม่รู้ว่าเธอมีปัญหา กับเด็กคนอื่นๆ ที่โรงเรียนด้วย
ฉันเสียใจค่ะ
ฉันคิดว่าพวกเขาไม่เป็นไรหรอกค่ะ
ฉันเป็นห่วงแฮตตี้มากกว่า
ดูเหมือนเธอไม่อยากมีเพื่อนเลย
ฉันรู้ว่าการย้ายมามันยากสำหรับเธอ
เธอพูดตลอดว่าเธอคิดถึง บ้านสวยๆ ที่คุณเคยมีแค่ไหน
ทั้งปาร์ตี้และงานเต้นรำหรูหรา
- แฮตตี้บอกคุณเหรอคะว่าพวกเรารวย - ก็ไม่ได้พูดอะไรชัดเจนค่ะ
ก็จริงที่เราอยู่ในบ้านสวยๆ แต่มันไม่ใช่บ้านของเรา
- ไม่ใช่เหรอคะ - ฉันทำงานให้ครอบครัวผู้พิพากษา
ฉันเป็นพี่เลี้ยงให้ลูกสาวบ้านนั้น เจนนี่
เพื่อนสนิทของแฮตตี้
เด็กสองคนนั้นเป็นเหมือนพี่น้องกัน
แต่พองานของฉันไม่เป็นที่ต้องการ เราก็ต้องจากมา
ฉันคิดว่ามันอาจ ทำให้แฮตตี้รู้สึกดีขึ้น
ถ้าเจนนี่มาเยี่ยมเราได้
คุณแทตเชอร์
- แฮตตี้คงยังไม่ได้บอก - บอกอะไรคะ
เจนนี่ตายไปแล้ว
ฉันไม่รู้มาก่อนเลยว่าคุณทำอาหารได้
ผมเป็นคนมีพรสวรรค์หลายอย่างน่ะ
ขอดื่มอวยพร
แด่สาวสวยในวันเกิดของเธอ
- ฉันเสียเปรียบตลอดเลย - ยังไงเหรอ
คุณมักจะมีวิธีหาข้อมูลแบบที่ฉันไม่มี
ข้อมูลแบบไหนที่คุณอยากจะได้ล่ะครับ
อย่างแรกเลย ฉันอยากรู้ว่า ทำไมคนที่มีอิสระเสรีอย่างคุณ
ถึงเลือกมาเป็นตำรวจตั้งแต่แรก
มีคนเลวมากมายที่คอยเอาเปรียบคนดี
แต่มีผู้รักษากฎหมายไม่พอ ไว้จัดการพวกเขา
งั้นคุณเลิกทำไมคะ
ผมเรียนรู้มาว่าเราไม่สามารถ แก้ปัญหาด้วยทางตรงได้เสมอไป
ข้อมูลนี้เพียงพอสำหรับคุณหรือยัง
- สำหรับตอนนี้ค่ะ - ดีแล้ว
งั้นผมขอตัวสักครู่ มีสเต็กรอให้ผมไปปรุงรสก่อน
ไม่เคยมีผู้ชายทำอาหารให้ฉันทานมาก่อนเลย
ทุกอย่างต้องมีครั้งแรกเสมอ
ฉันรู้สึกสงสารแฮตตี้จัง
การที่เธอแกล้งทำเหมือนไม่ต้องการเพื่อน เพื่อปกปิดความเจ็บปวดในใจของเธอ
รู้ไหม บางครั้ง ผมคิดว่าคุณมีความอดทนแบบนักบุญ
เด็กๆ ก็เหมือนเกมตัวต่อ
บางครั้งคุณต้องทำงานหนักมาก เพื่อต่อมันเข้าด้วยกัน
แต่มันก็คุ้มค่าเสมอค่ะ
โดยเฉพาะกับคนอย่างแฮตตี้
ความท้าทายตอนนี้ คือช่วยให้เธอผ่านพ้นความเจ็บปวด
เพื่อที่เธอจะเปิดใจได้อีกครั้ง
ผมเชื่อว่าสักวันคุณจะต้องเป็นแม่ที่ดีแน่ๆ
- เพราะว่าฉันชอบเกมตัวต่อน่ะเหรอ - ใช่
แต่ที่สำคัญกว่านั้น เพราะคุณทำพายเชพเพิร์ดได้อร่อยมาก
โอเค
แล้ว
แล้วอะไรคะ
ถึงตาคุณต้องพูดไม่ใช่เหรอ ว่าผมก็น่าจะเป็นพ่อที่ดีได้น่ะ
ฉันก็ยังไม่แน่ใจค่ะ
ไม่เหรอ
ก็ฉันไม่เคยชิมพายเชพเพิร์ดของคุณนี่
บอกฉันทีสิคะบิล
มันเหมือนหลายๆ บทในชีวิตคุณ กำลังจะถึงตอนจบ
- แปลว่าอะไร - ทั้งเรื่องการเป็นตำรวจ ทั้งนอร่า
แล้วอบิเกลล่ะ
เราเป็นหุ้นส่วนทางธุรกิจกัน
ฉันรู้ แต่คุณพูดเองว่าคุณไม่ใช่คนประเภท
ที่ชอบใช้ทางตรงในการให้ได้สิ่งที่ต้องการ ซึ่งบางคนจะพูดว่า
มันทำให้คุณเป็นคนอันตราย
อาจจะคาดเดาไม่ได้ แต่ไม่อันตรายหรอก
แม้ว่าจะเป็นเรื่องของหัวใจน่ะเหรอคะ
คุณตัดสินละกัน
ทำไมพวกเด็กผู้ชายไม่มาคะ เรามีปัญหาเหรอคะ
ไม่ พวกเธอไม่มีปัญหาหรอก แต่เด็กผู้ชายไม่ได้มาที่นี่
เพราะว่านี่เป็นประชุมพิเศษ ของเด็กผู้หญิงเท่านั้น
ครูขอให้พ่อแม่พวกเธอพามาที่นี่
เพราะฉันอยากคุยกับพวกเธอแบบส่วนตัว เกี่ยวกับแฮตตี้
- เธอเกลียดพวกเรา - จริงๆ แล้ว ครูคิดว่าหล่อนอิจฉาพวกเธอ
เพราะทุกคนมีกันและกัน พวกเธอมีเพื่อนที่นี่
แต่แฮตตี้เป็นคนใหม่ และเธอก็ไม่มีใคร
นั่นก็เพราะเธอนิสัยไม่ดี
ฉันรู้ว่ามันอาจจะยาก ที่จะเข้าใจ
แต่แฮตตี้เพิ่งสูญเสียเพื่อนที่เธอสนิทมากๆ
และตอนนี้เธอไม่แน่ใจว่าจะเชื่อใจใคร ให้เป็นเพื่อนเธอได้
ใครเคยสูญเสียสิ่งที่ใกล้ชิดมากๆ ไปบ้าง
สุนัขของหนูเคยหนีไป
หนูร้องไห้นานมาก
ครั้งหนึ่งหนูนึกว่าบราวนี่หายไป หนูเสียใจมาก
ถ้าพวกเธอจำความรู้สึกตอนนั้นได้
งั้นพวกเธอจะเข้าใจ ความรู้สึกของแฮตตี้ตอนนี้
น่าจะมีวิธีที่ทำให้เธอรู้สึกดีขึ้น
ฉันก็หวังให้เธอพูดอย่างนั้น
(ร้านเหล้า)
ปีเตอร์ไม่ยอมเลย
เขาบอกว่าฉันต้องกลับไปกับเขา ไม่งั้นงานหมั้นจะถูกยกเลิก
แล้วคุณรู้สึกยังไง
ฉันก็รักปีเตอร์นะ แต่ฉันคิดว่าเขาไม่ยุติธรรมเลย
- ปีเตอร์ต้องการสิ่งที่เขาต้องการ - แต่ถ้ามันไม่ใช่สิ่งที่ฉันต้องการล่ะ
แล้วคุณไม่อยากหาคำตอบตอนนี้เหรอ
เราน่าจะได้คุยกันเรื่องนี้ ก่อนที่เราจะตกลงหมั้นกัน
รู้ช้ายังดีกว่าไม่รู้นะ
แต่ฉันสัญญากับเขาไปแล้วแจ็ก สัญญาต้องเป็นสัญญา
แต่ถ้าสัญญานั่นจะทำให้คุณ ไม่มีความสุขตลอดชีวิตล่ะ
ฉันคิดเสมอว่าความรัก จะพิชิตได้ทุกอย่าง
ใช่ ถ้ามันคือความรักจริงๆ
เรามาที่นี่ทำไมคะ
- เซอร์ไพรส์จ้ะ - หนูไม่ชอบเซอร์ไพรส์
ก็ได้
เด็กๆ ผู้หญิงที่โรงเรียนมารวมตัวกัน
เพื่อจัดงานปาร์ตี้ต้อนรับเธอ
พวกเขารอเธออยู่ในห้องนั่งเล่นน่ะ
- หนูไม่ไป - แฮตตี้ ได้โปรดเถอะ
พวกเขาพยายามกันมาก และพวกเขาอยากเป็นเพื่อนกับเธอ
หนูมีเจนนี่แล้ว
- เธอเป็นเพื่อนคนเดียวที่หนูต้องการ - แฮตตี้
นั่งลงก่อนนะ
แฮตตี้ ฉันคุยกับแม่ของเธอแล้ว
และก็รู้เรื่องที่เกิดขึ้นกับเจนนี่แล้ว
ฉันเสียใจ
เจนนี่เป็นเพื่อนสนิทหนู เธอจะเป็นเพื่อนหนูตลอดไป
ฉันรู้
เธอจะไม่มีวันลืมว่าเจนนี่พิเศษแค่ไหน
แต่นั่นไม่ได้แปลว่า เธอไม่ควรมีเพื่อนคนอื่น
แล้วถ้าหากมีอะไรเกิดขึ้นกับพวกเขาล่ะคะ
โถเด็กน้อย อย่ากลัวที่จะเปิดใจอีกครั้งเลย
ฉันรู้ว่ามันเจ็บปวด และมันคงจะเจ็บไปอีกนาน
แต่เจนนี่ก็คงอยากให้เธอมีเพื่อน
เจนนี่ไม่อยากให้เธอเศร้าหรอก
เพื่อนรักกันต้องไม่อยากให้เป็นอย่างนั้น
- หนูคิดถึงเธอมากเลย - ฉันรู้ดีจ้ะ
แต่เธอต้องปล่อยเจนนี่ไปบ้าง แค่นิดเดียวเท่านั้น
มันสายไปแล้วค่ะ
หนูทำตัวไม่ดี ไม่มีใครอยากเป็นเพื่อนกับหนูแล้ว
แฮตตี้ ที่นี่เราปฏิบัติต่อกัน ด้วยความเอื้อเฟื้อนะ จำได้ไหม
และเราก็เชื่อในโอกาสที่สองเสมอ
แม้แต่กับคนอย่างหนูน่ะเหรอคะ
โดยเฉพาะกับคนอย่างหนูเลย
ทีนี้พร้อมไปเจอเพื่อนๆ หรือยัง
เซอร์ไพรส์
(บริษัท เเอล. โคลเตอร์)
คนงานคนหนึ่งคิดว่าเขาได้กลิ่นควัน
นั่นเป็นตอนที่เขาเห็นท่อไอน้ำติดไฟ
มีอุบัติเหตุมากเกินกว่าจะ เป็นแค่อุบัติเหตุ
ผมคิดว่าใครบางคนพยายาม จะทำให้ธุรกิจคุณล้ม
- วางเพลิงสินะ - เหมือนจะเป็นแบบนั้น
งั้นผมควรจะแจ้งตำรวจไหม
เรายังไม่มีผู้ต้องสงสัยเลย
ถ้าเราเริ่มสืบสวนอย่างเป็นทางการ ก็อาจเสี่ยงที่จะไปเหยียบเท้าคนในเข้า
ผมไม่รู้คุณคิดยังไง แต่ผมอยากจับเขาให้ได้ก่อน
ฉะนั้นขอให้เงียบๆ ไว้ก่อน
ตกลง
ได้กลับบ้านต้องดีแน่ๆ
ปีเตอร์ ฉันจะไม่ไปกับคุณ
ไม่ไปงั้นเหรอ
อย่างน้อยก็ไม่ใช่ตอนนี้
พวกเขาต้องการฉันที่นี่ ฉันไปไม่ได้
- คุณไม่รู้ตัวว่ากำลังพูดอะไรอยู่ - ฉันรู้ตัวสิ
ถ้าคุณไม่ขึ้นรถม้านี่ งานหมั้นของเราเป็นอันยกเลิก
ถ้าคุณรู้สึกอย่างนั้น มันก็เป็นการตัดสินใจของคุณ ไม่ใช่ฉัน
- คุณจะต้องเสียใจ - ก็อาจจะ
แต่ฉันต้องหาคำตอบด้วยตัวเอง
(ร้านเหล้า)
- สวัสดีค่ะ - สวัสดีครับ
- ว้าว คุณสวยจัง - คุณเองก็หล่อไม่เบา
พร้อมไปกันหรือยัง
ค่ะ แค่รอโคดี้คนเดียว ขอบคุณค่ะ
โอ้ หล่อมากๆ เลย
ชุดนี่คันจังเลยฮะ
เธอจะลืมคันไปเลย ทันที่ที่อยู่บนฟลอร์เต้นรำ
- ใครผูกหูกระต่ายให้ล่ะ - ผูกเองฮะ
เธอทำได้ดีเลยนะ แต่ฉันขอ
จัดให้อีกนิดนะ
ดีมาก
โอ้ ฉันไม่คิดว่ามันจะเป็นไปได้ แต่เธอหล่อขึ้นกว่าเดิมอีก
- งั้นไปกันเถอะ - ค่ะ ไปกันเลย
- สวัสดีค่ะ คุณสวยมากเลย - โอ ขอบคุณค่ะ
- คุณเลอโวซ์ - ฮัลโหล
โอ้ หนูน่ารักมากเลย เวลาใส่ชุดนี้
เนื่องจากมันเป็นสัปดาห์แห่งความเอื้อเฟื้อ หนูเลยทำอะไรพิเศษๆ ให้คุณค่ะ
- จริงเหรอ - มันเป็นสร้อยคอค่ะ
- ทำจากเส้นมะกะโรนี - เป็นเอกลักษณ์มากเลยจ้ะ
ฉันจะเก็บมันอย่างดีเลย
คุณจะไม่ใส่เหรอคะ
เธอใส่แน่จ้ะ
ฉันได้กลายเป็นดาวของงานแน่เลย
ฉันว่ามันน่ารักมาก
เด็กๆ อาจไม่แสดงออก
แต่ฉันคิดว่าพวกเขาตื่นเต้น กับงานคืนนี้มาก
- ฉันก็หวังอย่างนั้น - ฉันรู้ ฉันถึงบอกคุณไง
กำลังเอื้อเฟื้อฉันอยู่ใช่ไหม
โรสแมรี่ เราอาจไม่ได้เป็นเพื่อนที่สนิทกันมาก
แต่ฉันคิดว่าสิ่งที่คุณทำเพื่อเด็กๆ เป็นอะไรที่ยอดเยี่ยมมาก
คุณใจดีมากๆ เลยจริงๆ
- ฉันไม่รู้จะพูดยังไงเลย - ไม่ต้องพูดอะไรหรอกค่ะ
บางทีฉันน่าจะตอบแทนคำชม ด้วยสร้อยคอนี่
โอ้ ไม่เป็นไร คุณใจดีเกินไปแล้ว
โอ้ เด็กๆ พวกเธอน่ารักกันมากๆ เลย
หนูให้แอนนายืมชุดค่ะ เพราะเป็นสัปดาห์แห่งความเอื้อเฟื้อ
ยอดเยี่ยมมากจ้ะ
- บาย - บาย
เอลิซาเบธ แทตเชอร์ ฉันไม่รู้คุณทำได้ยังไง
แต่คุณได้สร้างปาฏิหารย์กับเด็กคนนั้น
- เธอทำเองต่างหาก - เกิดอะไรขึ้น
เธอได้เปิดใจของเธอ
สวัสดี
ฉันคิดว่าเราเริ่มกันได้แล้ว
- เต้นรำกับผมนะครับ - ยินดีอย่างยิ่งค่ะ
ฉันหวังว่าเธอจะเก็บเพลงแรกไว้เต้นกับฉัน
เธออยากเต้นกับฉันเหรอ
ถ้าครูแทตเชอร์ยินยอมนะ
ยิ่งกว่ายินยอมอีกจ้ะ
ดูเหมือนคุณจะเก้อนะครับ
ใช่เลยค่ะ
ผมรู้ว่าอาจสู้เขาไม่ได้ แต่เต้นรำกับผมได้ไหม
ได้แน่นอนคะ
(คำบรรยายโดย จิระวรรธน์ สิริอารีย์)